**Documente necesare notificării suplimentelor alimentare:**

1. **Pentru suplimentele alimentare prevăzute la art. 1, alin. (2), lit. a) şi b) din Legea 56/2021** – suplimente alimentare care conțin numai vitamine și minerale și/sau amestecuri de vitamine și minerale:

* Cerere de notificare tipizată - formular de notificare, însoțită de modelul etichetei pentru produsul în cauză, în format electronic și in folio, în conformitate cu prevederile art.5 alin. (1) din Legea 56/2021 şi ale Ordinului 1069/2007 pentru aprobarea Normelor privind suplimentele alimentare.

1. **Pentru suplimentele alimentare prevăzute la art. 1, alin. (2), lit. c)-f) din Legea 56/2021** - Suplimentele alimentare pe bază de substanțe cu efect nutrițional sau fiziologic, altele decât vitamine și minerale, amestecuri de vitamine și/sau minerale cu substanțe cu efect nutrițional sau fiziologic, altele decât vitamine și minerale, amestecuri de vitamine și/sau minerale cu extracte vegetale și/sau animale, precum și amestecuri de vitamine și/sau minerale cu extracte vegetale și/sau animale, cu plante medicinale si/sau aromatice si/sau produse ale stupului:

a) cerere de notificare a produsului;

b) fişa de prezentare a produsului, cu specificaţia că produsul intră în categoria celor prevăzute la la art. 1, alin. (2), lit. c)-f) din Legea 56/2021 sau, pentru produsele din import, certificatul de conformitate şi ţara de origine;

c) lista ingredientelor produsului (cantitativ şi calitativ);

d) buletin de analize fizico-chimice şi microbiologice eliberat de un laborator acreditat de o terţă parte;

e) eticheta produsului în limba română;

f) certificat pentru ambalaj, eliberat în conformitate cu legislaţia în vigoare.

Mentiune:

Lista documentelor necesare notificării suplimentelor alimentare de la punctul B - suplimente alimentare prevăzute la art. 1, alin. (2), lit. c)-f) din Legea 56/2021- este în conformitate cu prevederile Ordinului comun al Ministerului Agriculturii, Pădurilor și Dezvoltării Rurale, al Ministerului Sănătăţii și al Autorității Naţionale Sanitare Veterinare și pentru Siguranţa Alimentelor nr. 244 din 2006 nr. 1.228 din 2005/ nr. 1.228 din 2005 / nr. 63 din 2006 pentru aprobarea Normelor tehnice privind comercializarea suplimentelor alimentare predozate de origine animală şi vegetală şi/sau a amestecurilor acestora cu vitamine, minerale şi alţi nutrienţi.

Dosarul de notificare se depune la instituţiile notificatoare în două exemplare, cu piese identice, dintre care un exemplar, care conţine viza de conformitate cu originalul rămas la notificator, se restituie producătorului.

1. **Pentru suplimentele alimentare notificate într-un alt stat membru din Uniunea Europeană și/sau Spațiul Economic European** – documentele prevăzute la art. 6, alin. (1) din Legea 56/2021:

* cererea de notificare
* model al etichetei produsului
* documente care să ateste că suplimentul alimentar este legal pus pe piață într-un stat membru din Uniunea Europeană și/sau Spațiul Economic European, inclusiv Declaraţia de recunoaştere reciprocă